Dubulti - Vikipēdija

# Dubulti

### Vikipēdijas raksts

Dubultu pludmale

Dubulti ir Jūrmalas pilsētas daļa. Šajā vietā Lielupe veido krasu loku ziemeļu virzienā, pietuvojoties Rīgas jūras līča pludmalei tikai apmēram 300 metru attālumā. Gandrīz tādā pat attālumā no jūras ir arī Dubultu dzelzeļa stacija. Arī attālums no Dubultu stacijas līdz Rīgas centram taisnā līnijā ir apmēram 20 kilometri. Tādēļ Dubulti ir viena no iecienītākajām rīdzinieku un ārvalstu tūristu vasaras atpūtas vietām.

Dubultu luterāņu baznīca

Dubulti ir arī viena no pirmajām atpūtas vietām Jūrmalā. Vēl 1820. gadā vai pat agrāk, te zvejnieku būdās pa vasaras laiku sākušas apmesties vairākas rīdzinieku ģimenes. Vienkāršās būdas pamazām tika pārbūvētas un drīz vien, atpūtnieku skaitam pieaugot, tika celtas jaunas vasarnīcas. Arī Krievijas kņazs Bārklajs de Tolli (Michael Andreas Barclay de Tolly) (1761-1818) Dubultos esot uzcēlis vasarnīcu.[1]

Par Dubultu nosaukuma izcelsmi pastāv vairākas versijas. Saskaņā ar vienu no tām, tuvējā apkaimē dzīvojis zemnieks Dubelts, no kura vārda arī cēlies Dubultu nosaukums. Tomēr ticamāka šķiet versija, ka, jau minētais zvejnieku ciems saucies par Dubļu ciemu (Dubleziem). Vēlāk to dažādi lokot - Dubble, Dubbel, Dubbeln, beidzot arī nonākuši līdz Dubultiem.

Starp Dubultiem un Majoriem atrodas Valsts prezidenta rezidence, bet netālu no tās - Aspazijas (1865-1943) māja, kur viņa pavadīja pēdējos savas dzīves gadus. Iepretī Dubultu dzelzceļa stacijai atrodas 1907.-1909.gadā jūgendstilā celtā Luterāņu baznīca. Tās, ar viduslaiku romantisma stila iezīmēm veidotais tornis, īpatnēji kontrastē ar Jūrmalas mūsdienu moderno vasarnīcu apbūvi. Šajā Jūrmalas daļā atrodas arī Jāņa Raiņa Rakstnieku jaunrades un atpūtas nams, dibināts 1946. gadā.

## [izmainīt šo sadaļu] Ārējās saites

Dubulti

Jūrmalas pilsētas dome

Jūrmala - pilsēta uz viļņa

Saturs iegūts no "http://lv.wikipedia.org../../../d/u/b/Dubulti.html"

Kategorija: Jūrmala

##### Views

- Raksts
- Diskusija
- Pašreizējā versija

##### Meklēt